આવી જ હાલત અમદાવાદ એરપોર્ટ પરથી રવાના થનારા મુસાફરોની હતી. જે મુસાફરો વહેલા એરપોર્ટ પર પહોંચી ગયા હતા. તેઓ બચી ગયા હતા પરંતુ અગિયાર વાગ્યા પછી તો રોડ બ્લોક કરી દેતાં ઘણા મુસાફરોને એરપોર્ટ સર્કલથી ચાલતા એરપોર્ટ સુધી જવાની નોબત ઉભી થઇ હતી. આ મુદ્દે મુસાફરોએ એરપોર્ટ પર હોબાળો પણ કર્યો હતો. જોકે એરપોર્ટ ઓથોરીટી તો વીવીઆઇપી મુવમેન્ટમાં બીઝી હોવાથી આ ફરિયાદોની તેમના ઉપર કોઇ જ અસર થઇ નહોતી. આખરે બન્ને વડાપ્રધાનની વિદાય બાદ એરપોર્ટની કામગીરી નોર્મલ થઇ હતી.